《鸡鸣山用前韵》
明代·刘璟

鸡鸣山势壮边州，钟梵荒台在上头。独石下藏千佛洞，群峰中上两河流。

路有碑阴题汉字，桥无阁道度梁辀。登临不用增惆怅，古往今来总一沤。

作者简介：（?—1402）明浙江青田人，字仲璟。刘基子。洪武二十三年拜閤门使，奏事有阙遗者，多所纠正。谷王就封，擢左长史。靖难兵起，随谷王归京师，受命参李景隆军事，兵败，归里。成祖即位，召之，托病不赴，遂被逮至京，下狱自经死。福王时谥刚节。博学知兵，尤深禅学。有《易斋集》、《无隐集》。